**ZAPISNIK S 55. SJEDNICE ŠKOLSKOG ODBORA**

*U Macincu, 10. ožujka 2017. u 17.30*

**Prisutni:** Simona Borko, Darinka Kirić, Monika Mesarić, Andreja Ermakora, Ivan Krištofić, Dario Horvat, Božidar Kontek, Božena Dogša

**DNEVNI RED:**

1. Usvajanje zapisnika s prethodne sjednice
2. Izvješće o provedenoj reviziji knjižnične građe
3. Donošenje odluke o imenovanju članova povjerenstva za otpis knjižnične građe nakon provedene revizije.
4. Donošenje odluke o otpisu knjižne građe iz fonda školske knjižnice.

**Ad1)** Predsjednica Školskog odbora pročitala je zapisnik s prethodne sjednice ŠO koji je jednoglasno usvojen.

**Ad 2)** Predsjednica Školskog odbora izvijestila je prisutne članove o provedenoj reviziji knjižnične građe, pročitavši im zapisnik Povjerenstva za reviziju fonda školske knjižnice. Do provođenja revizije u knjizi inventara uvedeno je 4288 svezaka. Zbog dotrajalosti se za otpis predlaže 71 svezak. Zbog nevraćenost se za otpis predlaže 10 svezaka. O sudbini 19 svezaka se nije moglo ništa ustanoviti te se pretpostavlja da su izgubljene ili nestale pa se također predlažu za otpis. Ukupno se za otpis predlaže 100 svezaka knjižne građe. Ako se provede predloženi otpis, knjižnični fond školske knjižnice brojit će 4188 svezaka.

**Ad 3**) Nastavno na prethodnu točku, predsjednica ŠO predložila je prisutnim članovima donošenje odluke o imenovanju povjerenstva za otpis knjižnične građe nakon provedene revizije. Donesena je jednoglasna odluka o imenovanju povjerenstva u sljedećem sastavu:

1. Marija Tot, stručni suradnik knjižničar

2. Jagoda Vičević, učiteljica hrvatskoga jezika

3. Kristinka Vugrinec, učiteljica hrvatskoga jezika

**Ad 4)** Članovi ŠO donijeli su jednoglasnu odluku o otpisu knjižnične građe iz fonda školske knjižnice. Na temelju Zapisnika Povjerenstva za otpis knjižnične građe odobrava se otpis ukupno 100 svezaka knjižnične građe u vrijednosti od 1844,98 kuna.

**Ad5 )** Nije bilo dodatnih pitanja, niti prijedloga te je sjednica okončana u 18.30 sati.

Zapisničarka:

**Monika Mesarić**

Predsjednica ŠO:

**Simona Borko**